Ole-Kristian Bryhn

Ole-Kristian Bryhn (født 1989) er en norsk skytter. Han ble verdensmester i 300 meter helmatch i september 2014. Han representerer Vestre Bærum Salongskytterlag.  

I 2011 vant han gull i helmatch (3x40 skudd) som eneste nordmann i historien ved World Cup-finalen i Wroclaw i Polen.Vestre Bærum Salongskytterlag - Ole-Kristian Bryhn best i verden, vant dagens World Cup finale i Polen, besøkt 29. juli 2012.

Han har i tillegg til gullet fra 2011 også skutt seg til 1 sølv og 2 bronse i denne konkurransen, samt 2 sølv og 2 bronse i World Cup. 

Han ble i 2024 skytterkonge under Landsskytterstevnet på Steinkjer.  

 VM-medaljer 

 VM 2010 

 Sølv 3x40 skudd 50 meter 2010
 Sølv 3x20 skudd 300 meter standardgevær 2010
 Bronse 3x40 skudd 300 meter 2010

 VM 2014 

 Gull 3x40 skudd 300 meter individuelt 2014
 Gull 3x20 300 meter standardgevær 2014
 Gull 60 skudd liggende 300 meter 2014
 Sølv 3x20 skudd 300 meter standardgevær individuelt 2014
 Sølv 3x40 skudd 50 meter 2014
 Bronse 3x40 skudd 300 meter 2014

 VM 2018 

 Gull 3x20 skudd 300 meter standardgevær 2018
 Bronse 60 skudd liggende 2018

 Andre resultater 
Ole-Kristian Bryhn er individuell militær olympisk mester (World Games) på 3x20 skudd standardgevær fra Rio de Janeiro 2011 med 590 poeng som var verdensrekord. I tillegg til gullet fikk han også en individuell bronsemedalje på 3x20 skudd hurtigskyting fra samme mesterskap.

Han har også vunnet 5 gull, 3 sølv og 2 bronse fra militært VM/OL perioden 2010–2018, og 4 gull, 9 sølv og 4 bronse i EM. 

Bryhn har vært ranket som nr 1 i verden på 3x40 skudd i perioden september 2011 til april 2012.

Han representerte Norge under Sommer-OL 2012, der han fikk finaleplass på helmatchen og tok 7. plass i finalen.

Han deltok også i sommer-OL 2016, der han var flaggbærer under åpningsseremonien. I konkurransen kom han igjen til helmatch-finalen, der han endte opp på en åttendeplass. Konkurransen ble vunnet av Niccolo Campriani. 

Under Idrettsgallaen 2012 vant han den åpne klassen.

Han vant Skytternes Mestermøte i 2020, ble skytterprins i 2012 og har vunnet 13 NM-gull for senior i sportskytingsøvelsen. 

I 2024 vant Bryhn Mesternes mester foran Anders Aukland.

 Se også 
 Liste over flaggbærere for Norge under OL

 Referanser 

 Eksterne lenker 

 Norges Skytterforbund - Ole-Kristian Bryhn
 Profil på London2012.com
 Profil på BBC Sport Olympics 2012
 Profil på Sports.Yahoo.com

Kategori:Norske skyttere
Kategori:Deltakere for Norge under Sommer-OL 2012
Kategori:Skyttere under Sommer-OL 2012
Kategori:Deltakere under Europalekene 2015
Kategori:Deltakere for Norge under Sommer-OL 2016
Kategori:Skyttere under Sommer-OL 2016
Kategori:Personer fra Drammen kommune
Kategori:Mesternes Mester-deltakere
Kategori:Norgesmestere i skytesport